Tape art
Tape art er kunst udført med selvklæbende tape af forskellig slags som fx duct tape, gaffatape, malertape eller indpakningstape. Med tapen skabes værkets strukturer, farver og former, og der kan desuden indgå plastfolier, som man kender det fra skilte- og bildekoration.

Kunstformen opstod omkring 2008 i Berlin med udspring i urban arts som graffiti og stencils.
I modsætning til graffiti er tape art som oftest udført med tilladelse, da opsætningen er en kompliceret og tidskrævende proces.
Kunstværkerne kan udføres på vægge, gulve og vinduer. På glas og plast kan transparente materialer benyttes, og indendørs kan tape fastgjort mellem væg og gulv formes til tredimensionelle skulpturer.

Referencer

Eksterne henvisninger
  Wikimedia Commons har flere filer relaterede til Tape art  − Street art − Graffiti − Stencil art    
 "tape art er kommet til danmark!" på klisterkunst.dk
 "Tape Mapping by Tape Over - combining tape art and video mapping" fra Yellowtrace.com.au − Af berlinergruppe fra 2011

Kunstretninger
Graffiti